Una dintre cele mai mari firme din lume a anunțat că urmează să desființeze 7.500 de posturi. Este una dintre cele mai mari fabrici din domeniul bunurilor de larg consum.
Unilever a anunțat un program care visează reduceri de costuri de circa 800 de milioane de euro pe parcursul următorilor trei ani. Aceste modificări ar urma să afecteze circa 7.500 de posturi la nivel global.
Măsura este luată ca reducere a costurilor. În țara noastră, Unilever are o fabrică de înghețată Betty Ice în Suceava, acolo unde lucrează circa 200 de oameni.
Gigantul a anunțat că vor fi analizate mai multe opțiuni pentru separarea de operațiunile din domeniul înghețatei. Cu toate acestea, cea mai probabilă operațiune va fi crearea unei noi companii listate.
De asemenea, compania a anunțat în cursul zilei de astăzi că urmează să transforme operațiunile din domeniul înghețatei într-o divizie separată. Aceste operațiuni regrupează mărci renumite, precum Magnum, Betty Ice sau Ben & Jerry's.
În urma acestor restructurări, Unilever se va concentra pe patru domenii de activitate, acestea fiind: îngrijire personală, produse de frumusețe, îngrijirea locuinței și nutriție.
Compania de curierat United Parcel Service este cea mai mare companie de livrare colete din lume. Reprezentanții acesteia au anunțat că se pregătește concedierea a circa 12.000 de angajați.
Decizia vine în contextul în care specialiștii au prognozat venituri anuale scăzute față de anii precedenți. Acțiunile UPS au scăzut cu 8%, la 145,32 de dolari, la bursa din New York.
Compania ar reduce cheltuieli de circa 1 miliard de dolari prin concedierea a 12.000 de angajați, după ce au avut parte de un an "dificil și dezamăgitor". Veniturile și profitul au scăzut considerabil în toate segmentele de afaceri în 2023.
Carol Tome, CEO-ul UPS, a declarat că încearcă să găsească o soluție de a oferi servicii cu marje foarte mici, fără costuri suplimentare, făcând referire la Coyote, o companie pe care UPS a cumpărat-o în anul 2015 pentru 1,8 miliarde de dolari.
"Veniturile Coyote au depăşit 4 miliarde de dolari în timpul creşterii expedierilor din perioada pandemiei de COVID-19, dar au scăzut semnificativ de atunci", a explicat oficialul companiei UPS.